  Туспуктэм: Руслан Нуриахметов Майя Бывальцева 8-тӥ инвожое Удмуртиын коронавируслы 2 сюрс 360 эскеронъёс ортчытӥзы, 23 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем сизьым арлыдоос. Сизьым адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 809 адямиез эмчиос чакласа возё.  Эмъяськонниын кыллись 39 висисьёслэн тазалыксы шоро-куспо лыдъяське, тямыс муртлэн – секыт, одӥгез со пӧлысь тыосты шокатӥсь аппарат борды итэмын.  32 адями висёнэз вормиз. 75 аресъем воргорон кулӥз. 9-тӥ инвожолы Удмуртиын коронавирусэн черлан 167 сюрс 111 учыр лабораториосын зэматэмын. 162 сюрс 868 мурт йӧназ, 4 сюрс 45 адями улонысь кошкиз.  698 сюрс 219 мурт вакцинациез ортчиз, со пӧлысь 558 сюрс 70 адями кыкетӥ компонентсэ но басьтӥз. 162 сюрс 254 адями ревакцинациез ортчиз. Тодэ вайытом, нунал азьвыл элькунын коронавируслы 1 сюрс 238 эскеронъёс ортчытӥзы, 19 муртлэсь висёнэз шараязы. Куать адямиез эмъяськонниосы понӥзы. Тегъёс: Тазалык висён коронавирус Ижкар Удмуртия  